2 trillings vanoggend in Kaapstad gevoel | Netwerk24
27 September 2020 09:26
Minstens nog twee trillings is Sondagoggend in dele van Kaapstad gevoel ná 'n aardbewing vroeër.
Die Raad vir Geowetenskappe (CGS) het gesê dit is moontlik dat verdere naskokke kan voorkom terwyl die spanning op rotse losgelaat word en dit kan soos ligte vibrasies voel.
"Ons kan nie aardbewings of naskokke voorspel nie en kan nie sê hoe lank dit sal duur nie," het die CGS verder gesê.
'n Aardbewing het Saterdagaand omstreeks 19:10 in die see sowat 1 600 km van Kaapstad af plaasgevind, maar volgens die CGS hou Saterdagaand se skuddings in Kaapstad verband met 'n kleiner aardbewing van 2,5 wat om 20:41 noord van Durbanville in die Wes-Kaap voorgekom het.
Die eerste naskok vanoggend om 09:12 het 2,3 gemeet. Daar is nog nie 'n lesing vir die tweede een nie.